
Bakgrunn:

Da studentalltinget ( Sallt) eksisterte var det dette organet som var medlem av Studentene og Akademikernes Internasjonale Hjelpefond ( SAIH). I 1996 ble Sallt delt inn i Studenttinget NTNU, Studentparlamentet HiST, Velferdstinget og TjSF som de øverste studentorgan med klare ansvarsfelt.

Etter dette var det en periode uklart om hvem som skulle være medlemmer av SAIH, øverste organ ved utdanningsinstitusjonen eller Velferdstinget.

Tidligere i år bestemte Studentparlamentet at det er Studentparlamentet og ikke Velferdstinget som er utdanningsinstitusjonens øverste organ. 

Velferdstinget fattet også tidligere i vår et vedtak på at de ikke ville ta inn SAIH-tierne over semesteravgifta, men at de ville være behjelpelige med å kreve inn disse tierne på annen måte.

SAIH-tierne er 20 kroner som studentene kan velge å betale inn. For hver 20 kroner SAIH får fra studentene får de 80 kroner fra NORAD. Så de får i realiteten 100 kroner. Disse pengene brukes til internasjonalt solidaritetsarbeid. Med fokus på skolering. Tankegangen er at ved utdanning  kan man hjelpe til selvhjelp.

SAIH ønsker å knytte seg til Studentparlamentet. De ønsker en kontaktperson å forholde seg til. Denne kontaktpersonen blir HiSTs representant på landsmøtet til SAIH. Det er på landsmøtet vedtak om hvor pengene som kommer inn skal brukes. 

Saksbehandlers vurdering:

SAIH er norske studenters eget bistand og solidaritetsorganisasjon, noe som gjør SAIH unikt blant norske organisasjoner. Studenter er representert på alle nivåer, både i lokallag og i ledelsen.

Det er ingen prinsipielle grunner til ikke å bli medlemmer, da det ikke er snakk om kollektivt medlemskap. Det er reservasjonsrett / mulighet. Grunnen til at de vil knytte seg til Studentparlamentet er nettopp for å ta vare på demokratiet. Studentparlamentet er det øverste studentdemokratiske organet ved HiST. Ved å være knyttet til SP ivaretas også medlemmenes interesse, ved at vår representant ytrer seg på landsmøtet.

SP må ta stilling til om vi vil knytte oss til SAIH. Måter å få inn pengene på kan avtales med velferdstinget.

Det blir mest sannsynlig operert med to giroer, en  hvor SAIH tierne er inkludert, en hvor de ikke er det.

Saksbehandlers forslag til vedtak: 

SP velger å knytte seg til SAIH, og oppnevner en kontaktperson fra SP til å møte på landsmøtet.

SP avtaler med Velferdstinget hvordan den frivillige innbetalingen skal skje .

Arbeidsutvalgets forslag til vedtak: 

SP velger å knytte seg til SAIH, og oppnevner en kontaktperson fra SP til å møte på landsmøtet.

SP avtaler med Velferdstinget hvordan den frivillige innbetalingen skal skje.

